Peeter Ahman
Peeter Ahman (11. juuli 1891 Karula vald, Võrumaa – 13. juuni 1945 Unametsa, Suislepa, Viljandimaa) oli eesti advokaat. Ta lõpetas 1923. aastal Tartu Ülikooli õigusteaduskonna, Eesti Üliõpilaste Seltsi vilistlane. Ta osales Esimeses maailmasõjas ja Vabadussõjas, oli 1922–1924 Tartu-Võru rahukogu kohtuameti kandidaat Tartus, 1924–1930 jaoskonnakohtunik Võrus ja Otepääl, 1930–1940 vandeadvokaat Otepääl.